ROMÂNIA

JUDEȚUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 45/2021**

**privind participarea comunei Orașu Nou la finanțarea costului anual pentru persoanele adulte internate în centre de îngrijire și asistență socială**

 Consiliul local al comunei Orașu Nou, județul Satu Mare, întrunit în ședință ordinară în data de 31.08.2021;

 Având în vedere:

- referatul de aprobare întocmit de domnul primar și atașat proiectului de hotărâre, înregistrat sub nr. 4077/24.08.2021 din care rezultă necesitatea și oportunitatea adoptării unei hotărâri privind participarea comunei Orașu Nou la finanțarea costului anual pentru persoanele adulte internate în centre de îngrijre și asistență socială;

- raportul de specialitate întocmit de Compartimentul stare civilă și autoritate tutelară, înregistrat sub nr. 4078/24.08.2021;

- avizele Comisiilor de specialitate ale Consililui local;

 Potrivit dispozițiilor art. 3 și art. 4 lit. b din HG nr. 426/2020 privind aprobarea standardelor de cost pentru serviciile sociale;

 Luând în considerare prevederile art. 79 alin. 2, art. 89 alin. 1, art. 90 alin. 2, art. 97 alin. 2 și art. 112 alin. 3 lit. m din Legea nr. 292/2011 – Legea asistenței sociale, cu modificările și completările ulterioare;

 În conformitate cu dispozițiile art. 129 alin. 2 lit. b și d, alin. 4 lit. a și alin. 7 lit. b din OUG nr. 57/2019 privind Codul administrativ, cu modificările și completările ulterioare;

 În temeiul prevederilor art.136, art.139 alin. 3 lit. a și art. 196 alin. 1 lit. a din O.U.G. nr. 57/2019 privind Codul administrativ, cu modificările și completările ulterioare;

**HOTĂRĂŞTE**

Art. 1. Se aprobă participarea comunei Orașu Nou la finanțarea costului anual pentru persoanele adulte, care provin din comuna Orașu Nou, internate în centre de îngrijre și asistență socială, în cuantum maxim de 1114 lei/persoană/lună.

Art. 2. Fondurile necesare vor fi suportate din bugetul de venituri și cheltuieli al comunei Orașu Nou.

Art. 3. Ducerea la îndeplinire a prezentei se încredințează domnului primar al comunei și Compartimentului stare civilă și autoritate tutelară.

 Art. 4. Prezenta hotărâre se va comunica Instituției Prefectului – Județul Satu Mare, primarului comunei Orașu Nou, Compartimentului stare civilă și autoritate tutelară și Serviciului financiar, achiziții publice și autorizarea desfășurării activității de transport local.

Orașu Nou la 31.08.2021

Președinte de ședință Contrasemnează,

 Carol COVACS Secretar general,

 Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 12*

*nr. total al consilierilor absenți: 1*

*nr. total al consilierilor care participă la dezbateri și la vot: 12*

*voturi pentru: 12*

*voturi împotrivă: 0*

*abțineri: 0*